Üdvözli Önt a Somogy Megyei Kaposi
Mór Oktató Kórház vezetősége.
Kérjük, tekintse meg tájékoztató
kisfilmünket, mielőtt sebészeti,
gyermeksebészeti, traumatológiai,
ortopédiai, nőgyógyászati,
urológiai, fül-orr-gégészeti műtétre
érkezik az intézménybe.
A műtéti beavatkozás előtt
kötelező előkészítő vizsgálatok
történnek a kórházban.
Kérjük, feltétlenül hozza magával
korábbi orvosi dokumentációját és
rendszeresen szedett gyógyszereinek
listáját, azok szedési gyakoriságát.
Önnek előzetesen kapott időpont
alapján a műtéti, preoperatív
és aneszteziológiai szakambulancián
kell megjelennie, amelyet
az északi tömb első emeletének
harmadik szárnyában talál.
Regisztrálnia nem az aulában,
hanem az első emeleti
Kérjük, ide érkezzen.
Itt, az aneszteziológiai ambulancián
műtét előtti kötelező
szakvizsgálat történik, mely
előkészíti a műtét idejére szükséges
érzéstelenítést vagy altatást.
A vizsgálatot végző orvos
nem feltétlenül egyezik meg
altatást végző orvossal.
Az ambulancián történő
megjelenés során a szakorvos
áttekinti a korábbi vizsgálati
eredményeket, úgyhogy ezeket
kérjük, hozza magával.
Kikérdezi Önt általános egészségi
állapotáról, korábbi és jelenlegi
betegségeiről, terhelhetőségéről,
esetleges korábbi altatásokról
és azokkal kapcsolatos problémákról,
ha voltak dohányzási és
alkoholfogyasztási szokásokról.
Emellett szükség szerint
megvizsgálja Önt, többek között
a fogazatot és a várható
nehézlégút biztosítás jeleit.
Gyermekek esetében
véroxigénszint és pulzusszám mérés
történik, felnőtteknél ez kiegészül
EKG vizsgálattal és
vérnyomás ellenőrzéssel.
A vizsgálati eredmények
alapján az altatóorvos megbeszéli
Önnel a műtéthez
javasolt altatást vagy
érzéstelenítő eljárást,
az esetlegesen felvetődő kérdéseket,
majd aláíratja a beleegyező
nyilatkozatot.
Az Ön következő teendője a műtéti
kiírás szerint általában a műtét
előtti napon vagy a műtét
reggelén megjelennie a kórházban.
Érkezéskor kérjük, regisztráljon a
Németh István fasori főbejáratnál
található regisztrációs aulában.
Ezt követően az érintett fekvőbeteg
osztályon kell jelentkeznie.
Munkatársaink készséggel
segítenek Önnek a tájékozódásban.
Az osztályon helyet foglalhat
a betegfelvételre érkezők
részére kialakított váróhelyiségben,
amíg a szükséges
adminisztráció megtörténik,
és Önt a kórteremhez kísérik.
Amennyiben a műtétet megelőző nap
érkezik a kórházba, aznap étkezhet,
reggeli gyógyszereit is vegye be.
Ebédet, ha betegsége megengedi,
már a nővérek adnak Önnek.
Kérjük, feltétlenül hozza
magával előző orvosi leleteit,
például záróeljentést,
ambulanslapot, CT felvételt,
valamint rendszeresen szedett
gyógyszereit, illetve gyógyszereinek
a pontos listáját,
szedésük gyakoriságát.
Javasoljuk, hogy szintén
hozzon magával tisztasági
felszerelést, mosdatószivacsot,
tusfürdőt, fogkefét, fogkrémet,
WC papírt, papír zsebkendőt,
evőeszközöket,
poharakat, hálóruhát, alsóneműt,
köntöst, papucsot.
Minden kórteremhez tartozik
fürdőszoba és WC, illetve
betegfürdő is rendelkezésre áll.
Önmagát ellátni nem tudó
beteg mosdatásáról képzett
ápolóink gondoskodnak.
Kérjük értéktárgyat, pénzt,
ékszert, mobiltelefont,
laptopot ne hozzon magával.
Ezért a kórház felelősséget
vállalni nem tud.
Élelmiszert tárolásra névvel ellátott
dobozban a társalgóban elhelyezett,
betegek számára fenntartott
hűtőszekrényben van lehetőség.
Ételmelegítés a társalgóban vagy
a konyhában kihelyezett
mikrohullámú sütőben biztosított.
Felvétele napján kérjük, jelezze
a nővéreknek, ha valamilyen
speciális diétát tart,
mert azt a kórház biztosítja Önnek
bent tartózkodása idejére.
Amennyiben az orvos külön diétát ír
elő, azt biztosítjuk Önnek, és
kérjük a betartását, mert ezzel is
elősegítheti mielőbbi gyógyulását.
A műtét időpontjáról és az
operáló csoport összetételéről az
osztályvezető főorvos dönt.
A műtétet megelőzően az operáló
orvosa felkeresi Önt a
kórteremben, tájékoztatja szóban
és írásban a műtéti eljárásról,
annak kockázatairól.
A tervezett műtétbe Önnek
írásban kell beleegyeznie.
A műtét napján reggel a nővérek
fertőtlenítő tusfürdőt adnak Önnek,
amellyel kérjük, végezze
el a reggeli tisztálkodást,
majd az alapos fogmosást.
Ezt követően tiszta ágyneműt kap,
ezzel is a későbbi fertőzések
kialakulását kívánjuk megelőzni.
Önmagukat ellátni nem tudó
betegeinkről a nővérek gondoskodnak.
A műtéti kiírás időpontja alapján
a központi műtőből a
betegszállító az osztályra érkezik.
Beazonosítását követően Önt a
betegágyában tolja el a műtő
átfektetőjébe, ahol a műtős
segéddel ismételten azonosítják
adatait, majd átfektetik az
előkészített műtőasztalra.
A műtős segéd betolja a
kiíráson szereplő műtőbe.
Ott már a műtéthez előkészítve
várja az altatóorvos asszisztens
és a műtős szakasszisztens.
Az altatóorvos részéről szintén
történik személyazonosítás,
majd ezt követően megkezdődik az
altatás vagy műtéti érzéstelenítés.
Ezzel egy időben bemosakszik az
operatőr sebész és asszisztens.
A műtét elvégzését követően a műtő
koordinátor a betegágyában
visszaszállítja Önt az osztályra a
betegszállítóval és betegkísérő
asszisztenssel, ahol átadják az
osztályos személyzetnek. A frissen
operált betegeknek a műtét utáni
időszakban pihenésre van szükségük,
ezért az osztályon a látogatási idő
és rend betartását kérjük a mielőbbi
gyógyulás elérésének érdekében.
Egy beteg egyszerre két
látogatót fogadhat.
Kérje meg hozzátartózóját, hogyha
lázas, beteg, esetleg hasmenése van,
a látogatást mellőzze.
Diétás, kötözős és gyógytornász
munkatársaink napi szinten az Önök
rendelkezésére állnak, bátran
forduljon hozzájuk bizalommal.
A nagy kockázatú és hosszú ideig
tartó műtétek után, illetve
állapottól függően előfordulhat,
hogy az operáció után az intenzív
osztályra kerül a beteg további
kezelés és megfigyelés céljából.
A felkészült orvos és szakápolói
személyzet mellett speciális
gépek segítségével gondoskodunk
állapotának javulásáról.
Gyakran az első órákban a légzést
lélegeztetőgép biztosítja, amely a
még ébredő állapotban levő beteg
számára néha kissé kellemetlen,
ezért a legrövidebb időre próbáljuk
ezt az időszakot lecsökkenteni.
Az intenzív osztályon a betegek
a lehető legkevesebb időt töltik,
legtöbbször a műtétet követő
két-három nap múlva elhagyhatják
az osztályt és visszahelyezésre
kerülnek az operáló osztályukra.
Ezen rövid idő alatt csak
tisztálkodási felszerelése, illetve
az esetlegesen viselt
segédeszközökre például szemüveg,
hallókészülék van szükség az
osztályon, minden mást biztosítunk.
A mobiltelefon használata
megengedett, így a kapcsolattartás
is könnyebb a családtagokkal.
Az osztályon a betegellátás
folyamatos, ezért kérjük
a hozzátartózóktól a
látogatási rend betartását.
A hazabocsátás időpontjáról az
azt megelőző napon a kezelőorvos
nyújt Önnek tájékoztatást.
Zárójelentését, receptjeit
a távozási nap reggelén az
adminisztrátor adja át.
Esetleges betegszállítási
igényét kérjük a távozást megelőző
napon szíveskedjék jelezni
az ápoló személyzet,
illetve a kezelőorvos felé.
Az ágyat távozás napján
kilenc óráig kell átadni.
Amennyiben a család oldja meg
a beteg hazaszállítását, kérjük,
hogy ennek figyelembevételével
szervezzék azt meg.
Amennyiben Ön betegszállítást kért,
akkor várhatóan
huszonnégy órán belül tudjuk
szállítási igényét teljesíteni.
Ez esetben kérjük, szíveskedjen
biztosítani a megadott címre
történő bejutás lehetőségét.
Köszönjük figyelmét!
Amennyiben további kérdése
van, forduljon
bizalommal kezelőorvosához.